WINNER บวกแรง 7% รับกำไรไตรมาส 2 โต แจกปันผลหุ้น – เงินสด XD 26 ส.ค.นี้
WINNER วิ่ง 7% แตะ 3.70 บ. ขานรับกำไรไตรมาส 2/64 โตแตะ 15 ลบ. ลุยแจกปันผลหุ้น - เงินสด XD 26 ส.ค.นี้ เคาะจ่าย 20 ต.ค.64
17 ส.ค. 2564

ผู้สื่อข่าวรายงานว่า ราคาหุ้น บริษัท วินเนอร์กรุ๊ป เอ็นเตอร์ไพรซ์ จำกัด (มหาชน) หรือ WINNER ณ เวลา 10.16 น. อยู่ที่ระดับ 3.70 บาท บวก 0.24 บาท หรือ 6.94% สูงสุดที่ระดับ 3.80 บาท ต่ำสุดที่ระดับ 3.50 บาท ด้วยมูลค่าการซื้อขาย 23.16 ล้านบาท

โดยปัจจัยที่ส่งผลให้ราคาหุ้น WINNER ปรับตัวเพิ่มขึ้น เนื่องจากมีการรายงานผลการดำเนินงานงวดไตรมาส 2 และงวด 6 เดือนแรกของปี 2564 มีกำไรสุทธิ ดังนี้

รายได้จากการขายส่วนงานอาหารสินค้าอุตสาหกรรมเพิ่มขึ้นจากงวดเดียวกันของปีก่อน 24 ล้านบาทหรือเพิ่มขึ้นร้อยละ 15.8 โดย เพิ่มขึ้นหลักๆ จากสินค้ากลุ่ม Food Ingredient เช่น Fruit Filling &amp; Topping, Icing Sugar และ Starch เป็นตน และรายได้จากการขาย ส่วนงานอาหารสินค้าอุปโภคบริโภคเพิ่มขึ้น 13 ล้านบาท หรือเพิ่มขึ้นร้อยละ 6.6 สินค้าที่ขายได้เพิ่มขึ้นหลักๆ เช่น อัลมอนด์ ขนมขบเคี้ยว และผักและผลไม้แช่แข็ง เป็นต้น
อย่างไรก็ตาม รายได้จากการขายส่วนงานรับจ้างผลิตผลิตภัณฑ์ดูแลและบํารุงผิวฯ ลดลง 6 ล้านบาท หรือลดลง ร้อยละ 34.3 ซึ่งสาเหตุหลักมาจากผลกระทบจากการแพร่ระบาดของโรคติดเชื้อไวรัสโคโรนา 2019 ซึ่งทวีความรุนแรงมากขึ้น ส่งผลกระทบค่อนข้างมากต่อรายได้กลุ่มผลิตภัณฑ์ดูแลและบํารุงผิว
พร้อมกันนี้ บริษัทเตรียมปันผลจากกำไรสะสม เป็นหุ้นปันผล สัดส่วน 2 หุ้นเดิม ต่อ 1 หุ้นปันผล และปันผลเป็นเงินสด 0.125 บาทต่อหุ้น กำหนดวันที่ไม่ได้รับสิทธิปันผล หรือ XD 26 ส.ค.64 กำหนดจ่าย 20 ต.ค. 64